Prolazimo pokraj nekog dragog zmaja. Zašto su posvuda?
Pomislio sam: „Pokraj drag kraljice? Gdje je?”
U ovo doba dana?
I to je moguće.
Ipak smo u Vegasu!
Komu ovaj put idemo?
Ekipa! Danas idemo Seanu.
Ovi kraljevi nisu pali!
Sada se moraju međusobno boriti prsa o prsa!
Publika se na to potpuno raspameti.
„Sean je nastupao diljem svijeta.
Posljednji mu je projekt Kraljevski turnir
u hotelu Excalibur.
Sean je glumio čarobnjaka Merlina
i kralja Artura.”
Posljednjih 12 godina život mi se vrtio oko Kraljevskog turnira.
To je najdugovječnija predstava na Stripu.
Mnogi kažu da je to neizostavan doživljaj u Vegasu.
„Zbog ozljede koljena bio je prisiljen objesiti čarobnjakov šešir o klin.”
Grozota!
Nisam imao oproštajni nastup.
Postoje četiri vrste kretanja.
Danas ćemo ih proći.
„Sean sada radi kao učitelj glume i mentor.”
Lijepo!
Tako je. Nova faza.
„Nakon što je godinama stalno glumio druge,
Sean je dobio ulogu života,
ulogu muža i oca.
Ima novu suprugu Kate i pastorka Brendana.
Sean je prije Kate živio kao nomad
i odmila se nazivao skitnicom.”
Mi smo skitnice. Idemo od grada do grada.
Ne, mi smo tetkice.
Tako je!
Dok su se moji prijatelji ženili i zasnivali obitelji,
ja sam jeo jeftine smrznute pizze.
Nisam mislio da ću biti tata.
Ni da ću se oženiti.
„Volim snalaženje u prirodi.
Poučavat ću ljude vještinama preživljavanja.
Kampirat ću i nabavit ću psa.”
Mislio sam da to želim.
Došla je Kate.
Sada sam tata i muž
i tomu se želim posvetiti.
Sean je jedan od najboljih tata koje klinac može poželjeti.
S njim je sve pustolovina.
„Sean i obitelj kupili su kuću od magičarke.”
Bravo.
Luna je sagradila kuću za svoju školu magije.
Kuća zrači mističnom estetikom.
Ipak je ona magičarka.
„Kuća je osebujna…”
Ta mi riječ diže tlak.
„Ima gotičke detalje, koje Sean posramljeno opisuje
kao ‘Wednesdayin stil, bez stila’.”
Luna mi je rekla da si prilagodim kuću.
Ali financijski je to teško izvedivo.
I logistički je zahtjevno.
Radit ću koliko god poslova treba.
Prihvatit ću sve angažmane.
Radit ću koliko god moram
da bi mi obitelj bila zbrinuta.
Sean katkad tjednima radi 16 sati na dan.
Vrati se ozlijeđenih koljena i onda popravlja nešto po kući.
Jednostavno je takav tip.
„Otkako je ostao bez dugovječne uloge Merlina,
Sean traži svoj identitet u stvarnom životu.”
Nedostaje mu samopouzdanja,
zbog svega što je u posljednje vrijeme izgubio.
Nesiguran je zbog svog fizičkog izgleda.
On sluti kakva je osoba.
Ali zapeo je jer ne zna točno kako bi to izrazio.
„Kate i Brendan žele mu organizirati oproštajku od Turnira.
Planiraju potkraj tjedna pozvati prijatelje
i odati počast tom sjajnom glumcu
i nevjerojatnom mentoru.”
-Ajme. Prekrasno! -Da!
„Pomozimo mu da zaboravi na hokus-pokus i stavi obitelj u fokus!”
Ovo je dosad najbolje sročen zadatak!
PRVI DAN
IDEMO ČAROBNJAKU!
Pokušajmo se vratiti autentičnom hodu.
Hodajte okolo i tražite ljepotu.
Budimo teatralni!
Spreman sam.
Idemo!
Ova vrata!
Osvijestite svoju osobnu umjetničku crtu.
Gledao sam vas i valjda mi to pomaže. Jer gledam kako radite.
Valjda to nešto znači. Sviđa mi se to.
-Sad ćemo… -Vidite toga divnog muškarca!
-Ajme! -Kako si?
Vidi ga!
Bok, ja sam Karamo!
Veselim se suradnji sa Seanom,
starim umirovljenikom.
-Zaboga! -Kako ste, naočiti gospodine?
Ima 47 godina.
Kako, molim?!
Nema 47 godina!
Ja imam 43 godine. Ako tako izgleda 47-godišnjak…
Onda smo došli u pravi čas!
Tko te mijenja?
-Ti. -Ti si glavna? Super.
Kad vidim tvoje uvojke,
automatski vjerujem da možeš voditi tečaj.
Odlično!
Idemo odavde! Idemo!
Pozdrav!
Želim tetovažu iz Vegasa.
Seane, imaš li ti tetovaža?
Imam.
-Imaš? -Da.
Što imaš?
Imam ovdje kojota.
Jer volim preživljavati u prirodi. A kojoti najbolje znaju preživjeti.
Preživljavati?
-Da, u divljini. -Fora.
Jednom sam 45 dana živio u Ozarku. Deset sam dana jedino nožem raspolagao.
-To je to. -Bok, kućo!
Bok, kućo!
Dobro. Ne, kuća je ovdje.
Hvala što nas primaš k sebi.
Doveo sam prijatelje.
-Zaboga! Bok! -Ma nije moguće!
Bok, dušo!
Iznenađenje!
-Bok. Ja sam Karamo. -Bok.
-Drago mi je. Prekrasna si. -Drago mi je. Ajme!
Teta mi je rekla:
„U svakoj vezi jedno je cvijet, a drugo vrtlar.”
A Kate mi izgleda kao predivan cvijet.
Bok! Ja sam Jeremiah.
-Ja sam Tan. -Bok. Ja sam Brendan.
A njezin je sin Brendan sladak.
Ima pjegice. I izgleda kao mlad znanstvenik.
U obilazak! Moram vidjeti kupaonicu.
Nordijska medovina.
-Što je u ovoj kupaonici? -„Beach Babe.”
-Krasna je. -Miriše na more.
Ajme, majko!
Nisam znao da postoji bezglutenski Oreo.
Pokušat ću skinuti ove zavjese.
-Sada? -Da.
Ajme!
Jeste li čuli moj vrisak?
Dobro da se ovo nije slomilo.
E, ovo je odijelo! Šik!
Što misliš o crnim školjkama?
Iskreno, sviđa mi se.
-Da? -Jako mi je lijepa.
-Ništa se ne vidi unutra. -Zato mi je super.
O, čovječe!
S ovime bih mogao biti gorštak.
Da Famozna Petorka treba preživjeti u šumi,
Antonija bi ubio neki medvjed.
Juha od školjaka.
A siroti bi Tanny spavao i nešto bi ga pojelo.
Isijavanje.
Ja bih zbrisao. Bok!
Ne.
JVN vjerojatno može najdulje izdržati u divljini.
„Vidjeh ovo u izlogu i jednostavno morah to uzeti!”
Šala! Javite Kadrovskoj.
Ovdje ste više od jedne godine?
Malo više, da.
Gdje boravite?
Ujutro skuhamo kavu,
sjednemo ovamo i razgovaramo.
Kad kuhamo večeru, Brendan dođe gore.
I jedemo.
Ovo je središte doma.
Dobro.
-Da vidimo spavaću sobu. -Dobro.
-Naša maca. -Bok. Tko si ti?
Mala Mica.
A, tako. Bok.
Šokirala me mačja soba
jer se čini da ondje ona boravi, a ne oni.
-Ajme! Kako oslikan strop! -Je l' da!
To je vaše djelo ili je već bilo?
Naslijedili smo to.
Dobro.
Ovdje su ormari.
-I još jedan ondje? -Da.
Ovo je ofrenda.
Što je ovo?
Moja je mama obožavala čips.
-Zato… -Slasno.
Ovo je ona,
a ovo je Seanov otac, koji je nedavno preminuo.
Naći ćemo kutak za sve ovo.
Ofrenda je sjajna ideja.
Tko ne bi htio odati počast bližnjima predivnim oltarom?
Ali ne kad idete u krevet.
Želite li to kraj sebe dok spavate?
Želite ih tako blizu?
-Treba im naći mjesto. -Dobro.
Odat ćemo im počast na poseban način.
-Što je ovdje? -Kućno kazalište.
Volim kućna kazališta!
Tu je pozornica.
Volim lijepe kostime.
Volim montaže s presvlačenjem.
Samo malo. Ovo je perika?
Izgleda čudesno!
Što se ovdje događa?
Prijašnja vlasnica željela je kupaonicu
u budističkom stilu.
Ovo je element iz Vegasa
jer je uvijek napeto.
Rabimo jednoslojni papir i stoput puštamo vodu.
Kao da imamo…
-Zahtjevna je. -Da.
Može se reći da su vas prijašnje odluke paralizirale.
-Da. -Dobro.
Izgledaš predivno.
Jeremiah!
Što se događa?
Ja sam zla polusestra.
Nikad si nisam bio ljepši.
Nećete me izostaviti!
Predivna sireno!
Ja sam mornar, a ti si tako lijepa…
Cice su mi goleme! Da.
Osjećam se kao Ariel.
Osjećam se vrlo…
morski.
Stigao je pristali kraljević.
Kako je naočit!
Možeš li skinuti kapu?
-Da. Da razvežem rep? -Oduševljava me tvoj…
Zanima me lepršavi rep.
-Da vidim sve. -Dobro. Evo kose.
Imaš li omiljeni preparat?
-Ovo je moj preparat za kosu. -Zaboga!
Sean voli dotjerivanje
kao što Mariah voli Jennifer Lopez.
-Da. -Dobro.
Jednostavno nisu na „ti”.
Oduvijek imaš dugu kosu?
Za Kraljevski turnir željeli su dužu kosu.
-Kako se sad osjećaš? -Ne znam.
Na jednom mjestu kosa ne raste.
-Da. -Prečudno!
-Što misliš o tome? -Rep to dobro prekriva.
-Da. -Volio bih biti ravnodušan.
Ali nesiguran sam zbog toga, naravno.
Tupei su silno napredovali,
ako si zainteresiran za to, ali nije nužno.
Samo ti to spominjem, a ti razmisli.
Potpuno sam za to jer sam začaran.
S tobom ću pristati na sve.
Ja sam za. Voljan sam sve iskušati.
Depilirat ću ti uši.
-Da znaš. -Super.
Ideš li preživljavati s njim?
Družite li se katkad u divljini?
-Da. -Dobro.
Odemo, fotkamo se u planinama i družimo se.
Sad mi je on prava očinska figura.
Ali katkad zaboravi
koliko toga čini i koliko smo mu na tome zahvalni.
Teško mu je zatražiti pomoć.
Sve sam obavlja.
-Misli li Sean ikada na sebe? -Ne.
-Ne. U najekstremnijem smislu.
Kužim.
Boulangerie.
Ovo je vrlo prazan hladnjak.
Nažalost, oboje smo jako zauzeti.
Ona studira.
Ako Kate nešto ne skuha, pripremimo nešto u mikrovalnoj.
-Zalogajčiće. -Kužim.
Brendan i ja kupujemo kroz prozor.
A Brendan…
-Misliš na drive-thru. -Da.
On je vrlo izbirljiv.
Kuham neka jela, ali ne dobro.
-Osobito zato što… Bok. -Zdravo.
-Moram… -Baš razgovaramo o tebi.
Samo pozitivno, nadam se.
-Naravno. -Da.
Idem na probu, pa se pozdravljam.
Dobro. Volim te. Vidimo se.
Voljela je tjesteninu, ali više je ne smije jesti,
osobito nakon što je saznala da ima celijakiju.
-Moramo li na još što paziti? -Dijabetes tip 1.
Dijabetes tip 1.
Pravim enchilade s piletinom
s bezglutenskim ili kukuruznim tortiljama.
Voliš se brinuti za nju.
Koliko god i kako god mogu.
-Zdravo. -Čekam da dođem na red.
-Super. -Mogu ga dobiti?
-Ja moram njuškati. -Ti njuškaj.
-Dođi sa mnom. Ovamo. -Može.
-Veselim se našem razgovoru. -I ja.
Prije negoli ti kažem, reci ti meni
što misliš da sam primijetio.
Da želim da se ljudi sa mnom osjećaju zaštićeno i voljeno.
-Kužiš? -Jesi li se doma tako osjećao?
-Jesam, da. -Jesi?
Srećom, blagoslovljen sam divnim roditeljima.
-Nitko nije savršen roditelj. -Da.
Ali moji su roditelji blizu savršenstvu.
Jesu li ti roditelji živi?
Ne. Mama je živa. Tata je umro prije dva mjeseca.
-Žao mi je. Još je svježe. -Hvala.
U godinu dana puno se toga promijenilo.
Jest.
-Nova žena. -Da.
-Nova kuća. -Da.
I tata je preminuo.
Novo, novo, novo.
Kako se nosiš s time?
Volim biti sam.
Kad postanem nemiran i živčan, Kate kaže:
„Idi kampirati, napuni baterije.”
Ali sada me mama treba.
I sin me treba. I supruga me treba.
I umjetnici me trebaju.
Da.
Znaš li što ti trebaš?
Brinuti se za ženu i sina.
Ne mogu zamisliti bolju svrhu za svoj život.
Želim biti dobar otac i muž.
Dijelom zbog mog tate.
Kad pomislim da želim biti dobar čovjek,
moj mi je otac uzor, u njega se ugledam.
Kad si posljednji put mislio na svoje potrebe?
Ne znam ni sam.
-Da. -Ne znam. Strašno.
-A, ovdje se skrivaš! -Čuj, imao sam posla.
Vidim!
Teškog posla. Moramo puno toga komentirati. Ti idi.
-Bok. -Moram se koncentrirati.
Vidim puno kostima.
Zapravo, moja supruga ima puno kostima.
Dobro. A što je ovo?
Što je to?
-Kostim ili za stvarni život? -Stvarni život, ali u prirodi.
-Dobro. -Ovo se zove capote.
Ako vani lijeva kiša,
grije me.
Ne grebe li do bola?
Vjeruj mi da je udoban.
Omotaš se.
Unutra su džepovi. Mogu zavezati remen.
Kužiš?
Ne znam što da kažem.
A ja rijetko ostanem bez riječi.
Sviđa li ti se ovaj kaput?
Sviđa mi se njegova svrha.
Merlinov kostim. Imaš li ga?
Ne. Ali imam fotografiju.
-Mogu je vidjeti? Molim te. -Da.
O, jako je upadljiv! Dobro.
Kad nisi na pozornici, kad nisi na poslu,
što nosiš?
-Traperice i majice. -Dobro.
I imam nekoliko inačica ove kape.
-Dobro. -Ako izlazim, a moram se dotjerati…
Imam košulje dugih rukava.
Košulje ili majice?
Majice dugih rukava.
-Dobro. -Da.
Kate često izgleda sjajno.
Ja obučem lijepu košulju,
ali ipak sam u trapericama pokraj nje u haljini.
Malo ćemo riskirati, ali isplatit će se.
-Super. -Bok, klinci.
O čemu razgovarate?
Sviđa mu se ovaj kaput.
Sve će se temeljiti na njemu.
-Što ti misliš? -Budi iskren.
Fora je.
Baš si drag!
-Onda? -Uzbuđen sam.
Želim vidjeti što će ti učiniti.
-Čuj… -Nemoj to tako reći!
„Uzbuđen”. Tako treba!
Sean je 13 godina glumio Merlina.
Mislim da je ostao zatočen u fizičkom izgledu tog lika.
Još nije uspio shvatiti tko je u ovoj novoj životnoj fazi.
Planiram novi look za Seana.
Sean malo gubi kosu i to mu narušava samopouzdanje.
Učinit ćemo nešto prvi put u emisiji.
Napravit ćemo sustav zamjenske kose.
Veselim se tomu.
Želim da do kraja tjedna Sean shvati da treba malo misliti na sebe.
Zaslužuje da ljudi vode računa o njemu i pomažu mu,
kao što on svima pomaže.
Moj je zadatak ovaj tjedan saznati tko je pravi Sean.
Ne glumac, ne izvođač. Sean u stvarnom životu.
Imaju puno toga u kući.
Ali ništa baš ne poručuje tko su oni.
Čini se da se ne osjećaju kao vlasnici doma.
Želim da se ponose kad uđu u svoju kuću.
Glavni kuharu!
-Kako ide? -Drago mi je što te vidim. Reci.
Pomažem jednom Seanu. Želim da pripremi nešto svojoj ženi.
Kate ne smije jesti određene namirnice.
Voli tjesteninu, a ne može uživati u njoj.
Što bi bilo savršeno? Njoki.
Gnocchi à la Parisienne.
Upotrijebio bih batate jer imaju niži glikemijski indeks.
I bezglutensko brašno.
Odlična ideja.
Ako pripremiš klasične njoke,
možda će se raspasti.
-Točno. -A gratin će ih držati na okupu.
-Smijem li rabiti tvoju kuhinju? -Imaš ključ.
Odlično! Hvala ti!
DRUGI DAN
SAMO ŽELIM DA NETKO VIDI MOJE PRAVO LICE - MERLIN
-Kad si posljednji put išao u šoping? -Ne znam ni sam.
-Izvoli. -Hvala.
-Dobro. -U redu.
Voliš puno vremena provoditi u prirodi,
ali imaš i jako puno obaveza.
Želim ti kreirati višenamjenski look.
Sve u jednome.
Jesi li voljan probavati?
-Potpuno. -Što god ti dam?
Svakako.
Želim Seanu naći primjerenu odjeću za život koji je pred njim,
bilo da će ići planinariti, poučavati,
družiti se sa ženom i pastorkom…
Trebamo primjerenu garderobu za sve aspekte njegova života.
Kad hodaš po dućanu,
što misliš osim:
„Trebam traperice i majicu”?
Nisam osobito zadovoljan svojim tijelom.
Pitam se hoće li mi pristajati, hoću li se zgroziti kad se vidim u zrcalu.
Čim se to dogodi, pomislim: „Idem kući. Dosta mi je.”
-Kužiš? -Da.
Dovoljno sam puta to doživio da znam
da mi ovaj mali okvir odgovara.
Bilo što izvan njega može me natjerati da izađem iz kabine i kažem:
„Želim otići!”
Ako si opterećen svojim fizičkim izgledom,
bolje ćeš se osjećati
jedino ako počneš nositi robu u kojoj osjećaš da si svoj.
Osjećat ćeš se bolje u svojoj koži.
Problem je u tome što si glumio toliko uloga
da si možda zaboravio
kakva je radost kad možeš biti svoj.
A zaista je predivno kad čovjek može biti svoj.
Da nisi tako drag,
možda ne bih to poticao.
Ali jesi, pa se vodimo time.
Spreman, Seane?
-Spreman. -Pridruži mi se.
Osjećam se kršno.
-Kršan si, a elegantan. -Da.
Zanima me što misliš o ovom stilu.
Ne osjećam se ugodno u svom tijelu jer mi je usko. Ovo je usko.
Osjećam da me…
Čim osjetim da me steže…
-Samo se poželim sakriti. -Jasno.
Ako si donekle nesiguran zbog ovog dijela,
još jedan sloj uglavnom ga prekrije.
Da uzmeš veći broj košulje, samo bi se nazirao.
I ne bi više bio opterećen.
Ali sada zaista shvaćam da te to jako opterećuje.
Kada dođemo kući,
pobrinut ću se da sve bude malo veće pa ćeš se bolje osjećati.
-Vidiš kako su hlače udobne? -Da.
Prilično su elastične, pa ih možeš nositi u prirodi.
Možeš se sagnuti i podići šator,
ili kuhati, i osjećati se udobno.
Svakako.
Shvaćaš li sad što nam je cilj?
-Da. -Dobro. Brzo se presvuci.
Dobro.
-Divno. -To!
-Divno. -Što točno?
Zvučat ću kao šmokljan.
Osjećam se kao lik iz Ratova zvijezda.
Nemam pojma što to znači.
Čizme mogu biti za elegantne ili ležerne prigode. Kao i traperice.
Našao sam ti jaknu koju možeš nositi
u malo elegantnijim prigodama.
Ali pronaći ću nešto profinjenije za tvoju oproštajnu zabavu.
-Osjećaš se dobro? -Odlično.
Nastavit ću kupovati u ovom duhu.
Vodim Seana u Caesar's Palace, u Brasserie B.
Moj je brat to radio s glazurom na štrudlicama.
-I ja. -Da.
Sean želi više kuhati.
Trenutačno pokušava shvatiti
kako može pomagati obitelji.
Sve je pripremljeno.
Ali gotova hrana koja ide u mikrovalnu
nije rješenje.
Kate ima celijakiju i dijabetes tip 1,
pa moramo voditi računa o šećeru, ali i glutenu.
-Rekao si da voli talijansku hranu. -Da.
-Francusku. -Da.
Našao sam idealno jelo.
-Gnocchi à la Parisienne. -Dobro.
Pariški njoki. Njoki su talijansko jelo.
Ali napravit ćemo ih od batata.
I s bezglutenskim brašnom umjesto klasičnoga.
Ali bit će jednostavno. Jesi spreman baciti se na posao?
Mislim da trebam mrežicu za bradu.
Ma dobro je.
-Skuhao sam batate. -Dobro.
Pustio sam da se ohlade jer ćemo umiješati jaje.
A ne želim da se skuha.
-Razbij jedno jaje, molim te. -Dobro.
Malo ću začiniti.
-Samo malo košer soli. -Dobro.
-Dodat ću bezglutensko brašno. -Dobro.
Postupno ću ga dodavati.
Polagano, da ne nastane oblak.
-Tako. -Bit će genijalno.
Pripremit ćeš joj nešto fantastično.
-A ja ću dobiti pohvale. -Radiš nešto i za sebe.
Trebamo ovakvu konzistenciju.
Ovo nam je cilj: savršeni valjušci.
Ja ih volim udubiti prstom.
Pripremit ćemo umak,
koji će ispuniti te udubine.
Ali vidio sam njoke svih oblika i veličina.
-Možda malena srca. -Kakav si ti romantik!
Smrznut špinat.
Pun je vode.
Stavi ga u čvrst papirnati ubrus.
Istisni svu tu vodu.
-Malo ću ja stisnuti. -Dobro.
Snimate li ovo? Krupni plan, molim!
Bicepsi! To se traži. Zakon!
Sad ćemo ga nasjeckati.
Savršeno. Pripremit ćemo umak s puno češnjaka.
Zabranio si gluten, ali maslac nisi spominjao.
Možeš ga i utrostručiti.
Usitnjen češnjak.
-Ubacimo ga. -Dobro.
Malo limunove korice.
Obično ga ljudi ovako cijede.
Ako ga ovako stisneš, sok iscuri,
ali sjemenke ostanu unutra.
Iscijedit ćemo dva limuna.
Sad ću ugasiti vatru.
Sad malo peršina.
Dat će mu oštrinu.
-Super. -Sitno nasjeckan.
Stavit ću malo ovoga na dno zdjele.
I sad samo sve složimo.
Zagrijali smo je na 200 stupnjeva. Sad malo čekamo.
Bilo da je posrijedi laktoza ili gluten, mnogi idu u krajnosti.
Čim nešto ne smiju jesti, počnu izbjegavati cijelu skupinu namirnica.
A samo trebate naći zamjenu
i ono što odgovara vašem tijelu.
Provjerimo ovo.
Smeđe je! Zlatno!
-Vidi ti to. -Da.
-Hrskav sir sa strane.
Ajme.
Bože sveti!
-Dobro. -Dobar tek.
Ovo je nevjerojatno.
I Brendan će ovo jesti.
Hoće?
Unatoč špinatu?
Nećemo mu reći za špinat dok ne pojede.
Idemo.
O, drži bušilicu?
Zar me ne poznaješ?
Danas sam mačo.
Baš jesi!
-Super. -Bok.
-Bok! Drago mi je što te vidim. -Kako si?
-Dobro. Veselim se što sam ovdje. -I ja.
-Odakle dolazite? -Pripremali smo njoke.
-Bili su izvanredni. -Jeste li ih donijeli?
-Ne. Sve smo pojeli. -Kako sebično!
-Ja sam kriv. -Nevjerojatno.
Danas ćemo izraditi kuhinjski otok za tvoju kuću.
To će biti prvi komad namještaja u kući
koji si sam izradio.
Ponosit ćeš se vlastitim proizvodom.
-Dobro. -Što kažeš na to?
Fantastično.
Puno ti hvala.
-Zabavi se, ali ne kao sa mnom. -Dobro.
Iako se ne natječemo!
Idemo ovamo.
-Želim da odaberemo močilo. -Dobro.
Pogledat ćemo ih i odlučiti. Evo. Moramo se zaštititi.
-Izvoli. -Hvala.
-Može neočekivano pitanje? -Da.
Pa, i nije neočekivano.
Zašto u kući nemaš više svojih stvari?
Svojih predmeta.
U dvadesetim i tridesetim godinama života
imao sam Yukon.
To mi je bio „auto-stan”.
Uglavnom sam u njemu boravio.
Uvijek sam išao s gaže na gažu, na nova mjesta.
Pa nisam baš… Nikad nisam imao puno stvari.
Kad sam došao u kuću,
nisam imao nikakvo obiteljsko nasljeđe, ništa važno čime bih pridonio kući.
Jedva čekam da dođeš kući
i prvi se put osjetiš kao da si u svojem domu.
Kao da nisi ništa naslijedio.
Jer trenutačno u kući uopće ne vidim vas dvoje.
Imate predivan dom.
Imate predivnu ljubavnu priču.
-Kažu da je naša ljubav kao iz bajke. -Da.
I da sam na prijevaru naveo Kate da se uda za mene.
Kažem: „Dobar vic. Ha-ha.”
Ali toliko je divno da se čini kao da sanjam.
Znaš da zaslužuješ život koji si izgradio, zar ne?
Mislim, ja…
Katkad ne mogu doći sebi. Zaslužuje li itko to?
Odgovor je „da”.
Imaš sjajan život jer si ti sjajan.
Ti si za to zaslužan.
Nadam se da ćeš spoznati svoje zasluge u svemu tome
tijekom cijelog ovog iskustva.
Dat ću sve od sebe.
Znam da je to lako reći.
No ovo je dobar početak.
Koje ti se močilo sviđa?
Ovo, mislim.
Odlično! I meni je to najdraže.
Počnimo sastavljati otok.
Nadam se da će Sean spoznati vlastitu vrijednost.
Danas smo na vrhuncu muževnosti.
-Je l' da? -Da.
Da će shvatiti da jako puno daje,
da je uredio predivan život
i da mora i on sudjelovati u njemu.
-Voilà! Vidi! -Pobjeda!
-Što misliš? -Počinje nalikovati na otok.
-Zgodno. -Predivno će izgledati.
-Dobro. Fino. -Da.
Bravo!
TREĆI DAN
OD EKSKALIBURA DO VRHUNSKOG KALIBRA
Idemo.
Dobro došao u Makeshift Union!
Ovo je Larry.
Larry, Sean.
-Drago mi je. -Također.
Hvala što si nas primio u svoj predivni salon.
-Nema na čemu. -Dođi.
-Želim promjene. -Dobro.
-Mogu ti skinuti kapu? -Da.
Želim ti skinuti kapu.
Brada previše dominira. Ne želim je skroz obrijati.
Guram ti prste u usta, oprosti.
-Radi što moraš. -Oprosti.
Kad ovo obavimo, nitko te neće prepoznati na zabavi.
-Nećeš više imati rep. -Dobro.
To nisi ti.
-Da. -To je bio Merlin.
-Da. -Nisi Merlin. Ti si Sean!
Više nisam.
-Više nisi Merlin. -Nisam!
Larry je zadužen za bradu, Samara za tupe.
Ja za boju i šišanje.
Udružit ćemo snage da ga preobrazimo.
Kada si se posljednji put gledao u zrcalu i mislio: „Sladak sam”?
Ne gledam se često u zrcalu.
I to namjerno, da budem iskren.
Prije nekoliko godina
postavili smo Otela, a ja sam glumio Jaga.
Obojili su mi kosu. Dobro sam izgledao.
Izgledao sam kao Dickensov zlikovac, koji dolazi zatvoriti sirotište.
Pobrinut ćemo se da se osjećaš kao glavni lik u svom životu.
Ajme meni.
Merlin je Seanu bio bitna životna faza,
ali ovo je sljedeća faza i bit će još bolja.
Hvala, Merline, ali slobodno ostani u prošlosti.
Sean je spreman biti u središtu pozornosti u svom predivnom životu.
Ti bokca!
Više nema povratka.
Ljudi nose perike i tupee
doslovno tisućama godina.
Drži čvrsto. Povući ću.
Ali i dalje postoji stigma.
Divno je što posljednjih godina
puno muškaraca na crvenom tepihu u Hollywoodu
nosi tupee.
To!
Kao što Kylie Jenner nosi kratku plavu periku,
a onda dugu tamnu periku.
Ako ti to podiže samopouzdanje, samo daj, izrazi se!
Baš smo se zabavili, Seane!
-Spreman? -Jesam.
-Nećemo duljiti. -Dobro.
Ovo je novi, poboljšani Sean.
Ajme! Nevjerojatno!
Puno drukčije, ha?
Ja…
Ne mogu vjerovati.
Hoćeš se pogledati izbliza?
Ja…
Izgledam puno mlađe!
Nevjerojatno! Hvala ti…
Želiš je opipati?
Ne. Želim te zagrliti.
Uspravio se. Odiše samopouzdanjem.
Više ne izgleda kao Merlin.
-Puno hvala. -Molim.
Ovo mi je remek-djelo.
Izgledaš odlično.
-Bilo mi je zabavno s tobom. -Bok, bubi.
Isuse Bože!
Zezaš me!
Što je ovo?!
Bože sveti!
-Isuse! -Hej, Brendane. Kako si?
-Fališ mi. Volim te. -I ti meni fališ.
Zaprepašten sam. Kako se osjećaš?
-Genijalno. -Nije li lijep?
-Jest! -Zamisli!
-Ludilo! -Da.
Da! Mislio sam da si negdje straga.
Nisam ni skužio!
-To je tupe? -Da.
-Mrak!
Ne kuži se da je tupe.
-Ne kuži se da je tupe. -Samara je zaslužna.
Samara, legendo!
Hvala na povjerenju.
-Ma hvala tebi. -I na divnom danu. Volim te.
Bilo je jako zabavno. Puno ti hvala.
Vidi ovo. Prekrasno je.
Nije li predivno?
Da, da. Ovo je moja crkva.
-Jesi li spreman za duhovnu obnovu? -Potpuno spreman.
Vjetar gnjavi.
Dobro.
Ova je košulja bila fora dok mi nisu cice ispale.
Dobro.
Ne uživam u ovome, ali želim odvesti Seana nekamo gdje mu je ugodno.
Jer želim da zaista shvati da je u redu zatražiti pomoć.
Pozvao sam Brendana
jer mi on mora pomoći da utuvimo to Seanu u glavu.
Molite se za mene. U toj je divljini ubojica!
Ali, ako je on voli, volim je i ja.
Imam nož. Imam ruksak.
Pa da vidimo.
Nisam bio u izviđačima, ni u čemu takvom.
Pa nisam išao u prirodu.
Da. Ni ja nisam bio izviđač jer me tata vodio u prirodu.
On me prvi učio preživjeti u prirodi.
-Super. -Da.
Volim to i zato što ovdje vodim najdraže razgovore s Brendanom.
Da.
-Možemo li ovdje zapaliti vatru? -Da.
Kao otac i partner, razumijem kako Sean razmišlja.
Želi da svi znaju da se mogu osloniti na njega.
Ali ljudi ga ne vole zbog toga što on čini za njih,
nego i zbog toga koliko je ranjiv pred njima.
Evo.
Ako želi imati sjajan odnos sa suprugom i pastorkom…
Zapalio si vatru!
…mora biti ranjiv i tražiti pomoć.
Tako nastane prava bliskost.
Predivno je što imate jedan drugoga.
Poveo sam Brendana jer ga moraš saslušati.
Kad odem, trebat ćeš osobnog nadzornika.
-To će biti on. -Hoću.
-Ti… -Nadzirat ću te.
Ozbiljno, gradite odnos kao otac i sin,
ali i odnos u kojem znate
da možete jedan drugomu vjerovati i podupirati se.
Što bi ti promijenio?
Koliko vidim, on ovako razmišlja:
„Ako ja mogu ovo sam psihički izdržati,
oni se neće morati gnjaviti time.”
Ali zbog toga smo samo zabrinuti za tebe.
Nikad ne tražiš pomoć. Ne misliš na sebe.
Ne želim da se brinete.
Ali ni to nije rješenje.
Da. Bojiš se dopustiti nam da ti pomognemo.
Mislim da bi se osjećao kao da nas tjeraš da ti pomognemo.
Ili kao da si nam teret.
Nisi.
Nikad nećeš biti.
-Da. -Što misliš o tome?
Prisjećam se svog tate.
Odgojio me tako da sve sam rješavam.
Ne želim ga iznevjeriti.
Što se više trudiš sve sam raditi, bližnji su ti zabrinutiji,
a to je suprotno od onoga što želiš.
Jesi li to shvatio?
-Shvatio sam. -Jesi?
Shvatio sam. Cijelo sam vrijeme mislio
da im olakšavam noseći sav teret.
-Kužiš? -Da.
Kad čujem da im nije lakše, da su samo zabrinuti…
-To nipošto ne želim. -Da.
Znaj da to nema veze s vama.
Samo ne želim osjećati da nešto ne mogu.
Za početak bi nam mogao reći:
„Bole me koljena i trebam pomoć.”
Da.
Neka ti bude ugodno prihvatiti našu pomoć.
Imaš genijalnog sina.
Mislim da si to već znao.
-Bio mi je vjenčani kum. -Da.
-Izvanredan si. -Hvala.
Hvala ti, Karamo.
Volim vas, dečki.
ČETVRTI DAN
VITEZ OKRUGLOG KUHINJSKOG STOLA
Hvala Bogu na Primeu!
U zadnji čas!
Evo ih!
-Ajme… -Ajme meni!
Čovječe! To!
Zaboga! Kao da si se vratio u mladost!
Dobro je, zar ne?
I brada! Sada te više vidimo.
Želimo vidjeti kuću.
-Da. -Da vidimo što je učinio.
Može.
Uđi.
Udahni miris.
Ajme…
-Idemo gore? -Na kat. Da.
Bože mili!
-Izvan sebe sam. -Velika je to promjena.
Ovo je nadmašilo sva moja očekivanja.
-Nevjerojatno je. -To!
-Da. -Super.
-Nevjerojatno. -Super.
Ovo je čarolija. Kao…
Prije u kuhinji nije bilo puno namještaja,
ali sad se čini još većom i prostranijom.
Imate pravu blagovaonicu, pravu kuhinju,
koja sad ima svoj identitet.
Ovo je nevjerojatno. Otok!
To je tvoj otok. Bravo!
-Ti si to napravio. -Tako je.
Što kažeš na plavu boju?
-Iskreno mi se sviđa. -Odlično.
Učim reći kad mi se nešto ne sviđa.
Ne moraš baš danas početi.
Balkon je famozan!
Ostao sam bez teksta.
-Okreću se. -Vrte se!
Uđi.
Isuse! Predivno je.
Ne možeš uvijek odlaziti u prirodu,
pa sam ti je donio ovamo.
Nevjerojatno!
Ovo je prekrasno!
Tata. Mama. Svi.
I dalje su vam blizu, ali ne zure u vas
dok radite nešto što nitko drugi ne treba gledati.
Prekrasno je!
I nema više uskovitlanog neba.
-Lijepo je, zar ne? -Jest.
-Umjetnost je na zidu. -Tako je.
-Krasno. -Ovo je tvoj stil.
Da.
Uđi.
Izgleda deset puta veće.
Samo malo boje i malo truda.
Nova školjka.
-Da, moći ćeš sve vidjeti. -Nova školjka.
-Novi je dan. -Nevjerojatno.
Kako reče sveta Céline Dion.
Imaš predivnu obitelj, punu ljubavi.
Nadam se da i ovaj prostor odražava istu radost i dobrotu.
Dobro došao kući.
-Uživaj. -Puno ti hvala.
-Sjedni, molim te. -Može.
Imamo puno odjevnih predmeta koje možeš nositi.
Nisu samo funkcionalni, nego i šik.
Sad kužim. Ne bih to nikad bio kupio.
Svaki bih put bio prošao pokraj toga.
-Sviđa mi se. -Dobro.
Večeras ćemo se oprostiti od Merlina.
Odat ćemo mu počast, ali onda ćemo ga poslati na počinak.
Možeš nositi odijelo u elegantnim prigodama.
Mislim da će ovo biti kul look.
-Veselim se. -Ako si ti sretan, i ja sam.
-Oduševljen sam. -Fino.
Sad ćeš biti još sretniji.
Spreman za probu?
-Da. -Šokirajmo ih.
-Može. -Sjajno.
Spremni, ekipa?
Da vidimo!
-Sada? -Da, kucnuo je čas.
Kucnuo je čas.
-Ajme! -To, zgođošu!
To!
Mrak boje!
Izgledaš kao Bob Ross, u najboljem smislu.
-Nije li lijepo? -Predivno.
Možeš sve to nositi i u planini.
Ali ovo je ležerna svakodnevna odjeća.
Voli svoj kaput, pun svega i svačega.
Takozvani capote. Ovo je moderna inačica toga.
-Komplementarne boje! -Super.
Jakna je mrak!
Tan nije imao pojma, ali daje mi robu koja me podsjeća na Ratove zvijezda.
Na Ratove zvijezda?
Na Andora.
Da.
Do sutra bih brbljao o Andoru. Ali moramo ići. Čeka ga tulum.
Oproštajka!
Pridružite nam se.
-Mrzim riječ „oproštaj”. -Da!
Proslava novog životnog poglavlja!
-Tako je! -Mrak!
Reći ću ovo.
Lik otprije četiri dana bio je za mirovinu.
-Ovaj mladac nije. -Da.
Grupni zagrljaj?
-Da, molim! -Dođite.
Bok, Seane.
-Bok! Hvala. -Bok!
-Volim vas. -Bok, dragi!
I mi tebe volimo!
-Bok, dragi. -Kako je drag!
NOVI SEAN
DRUGI ČIN
-Spremni da vidite Seana? -Da!
-Idemo. -Hajde.
Tanny, skoči.
Da.
-Hvala ti. -Ajme.
Lijepo je.
-Spremne, dame? -Da!
-Pustimo snimku. -Može.
-Vidi Kate! U šoku je! -Volimo Kate.
Kate je prelijepa.
-Isuse! -Zagrli ga.
-Bok. -Bok, ljubavi.
-Sviđa ti se? -Da, jako.
-Gladi mu bradu. -Ajme.
Zar si ti ista osoba? Izgledaš nevjerojatno!
Iskreno, ovo mi je objektivno jedna od najimpresivnijih preobrazbi.
-Kako je drukčiji! -Empirijski najbolja.
Da. Kao da ste puhnuli i skinuli prašinu s njega.
Jeremiah i ja izradili smo ovo.
-Zbilja? -Da.
Ne vidi se baš,
ali ovdje su urezani naši inicijali u srcu.
-Preslatko! -Da.
-Predivno. -Dobro došla kući.
Da.
-Jesi li dobro? -Da.
Dojmljivo je.
Imamo ofrendu.
Krasno.
Želiš li vidjeti jedan od najzanimljivijih aspekata tjedna?
Da.
-Jesi li spremna? -Da.
Zaboga!
Gle! Mrsi mu kosu!
-Oprezno! -To je sustav zamjenske kose.
-Zbilja? -Da.
Izgledaš fantastično.
Možeš se hrvati s njim.
Bili smo u pustinji. Vjetar je puhao, a nije se nimalo pomaknuo.
Ne znam što da kažem.
-Prvi ga put vidim u odijelu. -Lijepo je!
Merlinov je kostim bio takve plave boje.
-Krug se zatvorio. -Da.
Od Merlinova kostima prema stvarnom životu!
SEANOV BRAT
Profesore Critchfield!
SEANOVA MAMA
-Izgledaš fantastično. -Hvala.
Izgledaš predivno.
Hvala.
To su njoki od batata. Bez glutena.
-Nisam ovo očekivao. -Nisam ni ja.
Da. Predivno je.
-Hvala, buraz. -Nisam to očekivao. Ajme!
-Hvala, stari. -Sjajno izgledaš.
Najprije vam želim svima zahvaliti što ste ovdje.
Ovom se zabavom opraštam od svega što je bilo
i ulazim u novo životno poglavlje.
Ovo je trebala biti oproštajka od Kraljevskog turnira.
I proslava useljenja u kuću.
Prije negoli je Petorka otišla,
predložili su „Proslavu novog poglavlja”.
Hvala vam što ste dio mog novog životnog poglavlja. Hvala vam.
Ponosim se i drago mi je zbog tebe.
I tata bi se silno ponosio tobom.
Zaslužuješ ovo.
Hvala vam.
Nazdravimo Seanu!
-Živio Sean! -Živio Sean!
Bravo, ekipa!
-Zaslužuje to. -Da.
FAMOZNI SAVJET
Osobni nadzornik je prijatelj koji pazi da ne zastranite.
Svi trebamo pomoć s nekim izazovima.
Ja obožavam nezdravu hranu.
Ali zato imam osobnog nadzornika.
Ja sam njegov nadzornik.
On pazi da ne jedem nezdravu hranu.
-Hvala, Tanny! -Molim.
Ali meni nezdrava hrana nije problem, pa ću uzeti ovo.
Droljo!
Nađite si osobnog nadzornika.
Inače, jako sam želio tu krafnu!
Da mi trebamo preživjeti u divljini, ja bih najdulje izdržao.
Ant? Ne znam baš.
Bez kave, bez teretane…
Mi smo snalažljiva ekipa. Smislili bismo nešto.
Tan, jer je patološki kompetitivan.
Iznenadio bi me.
Ne bih preživio. Umro bih.
-Jeremiah ne bi izlazio iz sobe. -Mogu zapaliti vatru štapićima i kamenom.
Karamo i Jonathan izdržali bi maksimalno 12 sati.
Nema ograde za moje mačke. Niš' od toga!
Već sam mrtav. Medvjedi me jedu.
Ne obazirite se na zurku. Snalažljiv sam, žilav.
Znam od urina dobiti vodu.
Pet stvari koje bih ponio u divljinu?
Nož.
-Jedna bi bila knjiga. -Beyoncéin album, da izdržim.
Luksuzan šator.
Tuš.
Štednjak.
Toaletni papir.
Puno losiona i sapuna.
Neon. Luk i strijelu, iako ih nikad nisam rabio.
Trebam čips.
Zubni konac.
Zubni konac i nož. Zapravo, možda šešir.
Može li šest?
Vrećicu gumenih bombona.
Prijevod titlova: Vojmir Špoljarić